MATUHAY-DERî derheaê rewşa Ocalanî û qanûnê înfazî yê neweyî de eşkerayîyêke weşanaye.
Eşkerayîye de ame parekerdene ke vîrusê Korona ra tewr zêdêr zîndanan de tehluke esto û veranêdîyayîşê tepişteyan sey xîretêkê seba kiştişî yeno pênasekerdene.
Komele îfade kerd ke Ocalan binê tecrîdêkê giranî de yo, derheqê weşîya ey de qesawetê pîlî yê rayaumûmîye estê û vat: ''Birêz Ocalan Zîndanê Îmraliyî de ê tepişteyanê bînan reyde binê tecrîdî de yo. Naye reyde pê qedexeyanê rojan ê peyênan xîret yeno kerdene ke vîrus sey firsendêk bêro xebitnayene. Na rewşe ne exlaqî ne zî huqûqî ya. Qesawetê keye û avûkatan ê seba rewşa Birêz Ocalanî û tepişteyan  zêdîyeno.''
Komele da zanayene ke ganî derheqê rewşa weşîya Ocalanî û yê tepişteyanê bînan de zanayîş bêro dayene û vat: ''Ma Wezaretê Edaletî ra wazenê ke şert û mercan bivirazo ke keye û avûkatî bieşkê rî bi rî yan zî pê telefonî pêvînayîş bikerê.''
Komele vera qanûnê înfazî yê neweyî nêrazîbîyayîşê xo mojna û no qanûn sey ''qanûnê şermî'' pênase kerd.
